नेहरू ने नेताजी का कभी साथ नहीं दिया- पंडित जवाहर लाल नेहरू, नेताजी पर विश्वास नहीं करते थे और किसी भी परिस्थिति में उनका साथ देने को तैयार नहीं होते। यह बात स्वयं नेताजी ने एक पत्र में अपने भतीजे अमिय बोस को 17 अप्रैल 1939 में लिखते हुए कही है। नेताजी ने यह पत्र कांग्रेस के त्रिपुरा अधिवेशन के बाद लिखा था। 1939 के त्रिपुरा अधिवेशन में नेताजी ने महात्मा गांधी द्वारा अध्यक्ष पद के लिए मनोनीत उम्मीदवार पट्टाभि सीतारमैया को हरा दिया था। चुनाव से पहले नेताजी ने नेहरू से समर्थन मांगा था, नेहरू समर्थन देने को तैयार भी हो गये लेकिन अंतिम समय में नेहरू ने साथ नहीं दिया। नेहरू और गांधी के समर्थन न मिलने के बावजूद नेताजी कांग्रेस के अध्यक्ष चुन लिए गये, लेकिन जब नेताजी ने देखा कि इस तरह तो कांग्रेस दो धड़ों में बंट जाएगी जो देश के लिए हानिकारक होगा, तो उन्होंने इस्तीफा दे दिया। नेताजी द्वारा अचानक दिए गये इस इस्तीफे से पूरा राष्ट्र अवाक रह गया था। लेकिन नेताजी ने 17 अप्रैल 1939 के पत्र में लिखा “Nehru hurt me with his conduct. Had he been neutral in Tripura, my position would have been much stronger”.